“ศบค.” พบหญิงไทย 2 รายติดเชื้อ “โอมิครอน” หลังบินกลับจากไนจีเรีย
“ศบค.” พบผู้ติดเชื้อโควิด-19 สายพันธุ์โอมิครอนเพิ่มอีก 2 ราย เป็นหญิงไทยอาชีพล่าม เดินทางกลับจากประเทศไนจีเรีย ขณะนี้อยู่ระหว่างรอผลตรวจยืนยันสายพันธุ์อีกครั้ง
“ศบค.” พบผู้ติดเชื้อโควิด-19 สายพันธุ์โอมิครอนเพิ่มอีก 2 ราย เป็นหญิงไทยอาชีพล่าม เดินทางกลับจากประเทศไนจีเรีย ขณะนี้อยู่ระหว่างรอผลตรวจยืนยันสายพันธุ์อีกครั้ง
8 ธ.ค. 2564

ศูนย์บริหารสถานการณ์โควิด-19 (ศบค.) เปิดเผยว่า จากผลการสอบสวนเบื้องต้นพบผู้ติดเชื้อโควิด-19 สายพันธุ์โอมิครอนเพิ่มอีก 2 ราย ซึ่งเป็นหญิงไทยอาชีพล่ามประจำคริสตจักรแห่งหนึ่ง โดยเป็น 2 ใน 3 คนไทยที่เดินทางไปเข้าร่วมประชุมตัวแทนคริสตจักรในช่วงวันที่ 13-23 พ.ย.64 ที่เมืองลากอส ประเทศไนจีเรีย รวมผู้เข้าประชุมทั้งหมด 20 คน ก่อนเดินทางกลับประเทศไทย ขณะนี้อยู่ระหว่างรอผลตรวจยืนยันสายพันธุ์อีกครั้ง
ส่วนคนไทยอีก 1 คนที่เดินทางเข้าร่วมประชุมเช่นเดียวกันนั้นได้เดินทางต่อไปยังสวีเดน และตรวจสอบพบว่าป่วยเป็นโควิด-19 เช่นกัน